Screenshot: Facebook

PRIJE nekoliko mjeseci na Facebooku je objavljena stranica pod nazivom "Uklonimo HAARP s hrvatske zemlje", samo još jedna u nizu sličnih varijanti (postoji i Uklonimo HAARP s Balkana, ali i Uklonimo HAARP sa srpske zemlje).



Na njoj su se objavljivali linkovi na članke i videa, ohrabrivalo ljude da prijavljuju "čudne pojave na nebu", da dijele "istinu" sa svojim prijateljima i sve ostalo što biste već očekivali da možete naći na jednom takvom mjestu. U opisu stranice stoji: "Dosta je bilo terorizma od strane bogatih lobija koji svakodnevno namjerno mijenjaju klimu! Skupimo se i idemo direktno u sabor tražiti da maknu tu napravu!".

Ovaj razgovor se dogodio pred nekoliko dana, i od onda razmišljam dali da ga stavim ili ne.. Nakon ovog razgovora, plać... Posted by Uklonimo HAARP sa Hrvatske zemlje on Saturday, May 23, 2015



Dosad se na njoj skupilo više od 1400 sljedbenika, a nakon što je nekoliko mjeseci sve bilo u istom tonu, prije nekoliko dana objavljena je (ovaj put prava) istina admina stranice.



"VAŽNA OBAVIJEST



Stiglo je ljeto i tako godišnji odmor. Neda nam se više održavati ovu stranicu i stavljati objave.



Cilj ove stranice je ustvari socijalni eksperiment. Zanimalo nas je dokle ide granica gluposti. Sve objave i slike su falsificirane uglavnom u photoshopu. Hvala svima na ugodnim paranoičnim komentarima i porukama. Inbox nam je zatrpan slikama neba a i Zrinka K. nam se povremeno javlja.



Pa eto tako, dragi svi koji ste lajkali i komentirali, imam lošu vijest za vas.. Vi ste svi najveće naivčine koje smo ikada vidili.



Svijet sam po sebi je dovoljno zanimljiv i bez izmišljotina poput religije, pseudoznanosti i teorija zavjera samo naravno uvijek je lakše umjesto teškog rada i godina istraživanja, 'proguglati' o nečem i biti 'ekspert' u tom polju i nepismeno širiti neku paranoju.

To što neki od vas tu ne razumiju znanost niti znanstvenu metodu ne znači da ona nije istinita.



Dosta vas na stranici je i protiv cjepiva i tehnologije i razvoja općenito a kao da zaboravljate kako su ljudi jadno bez tekovina znanosti živili čak prije samo 100 godina.



Umiralo se od najobičnije prehlade, porezotine i danas lako liječenih bolesti, samo zato jer se nije imalo čime i kako to srediti.



Znanost i znanstvena metoda su nas doveli do stadija gdje sve manje ljudi u svijetu umire od gladi i nedostatka osnovnih potrepština.

(znamo da sustav nije savršen ali teško da će ikada biti)



Imamo mogućnosti i tehnologije o kojima ljudi prije nisu mogli ni sanjati, nismo obavezni provesti život kao generacije prije, kopajući u polju po cijele dane već se možemo baviti skoro pa čime poželimo.



Životni vijek se konstantno povećava zahvaljujući razvoju medicine dok kad su se liječili molitvama i korijenjem su ljudi umirali od obične prehlade.



Statistički gledano prema svim pokazateljima svijet ide na bolje i paranoji o nekakvom porobljavanju i nekim elitama koje nas kane uništiti nema mjesta..



Ako će išta uništiti ovaj svijet to će biti onda ignorantnost i nespremnost ljudi da prihvate činjenicu da se danas svijet mijenja brže nego ikad i to na bolje.



Tako da dragi moji naivci nemojte biti naivni i kanite se gluposti paranoičnih stranica i zavjera.



Lijepo vas pozdravljam, a specijalna pusa ide Zrinki K".



Naravno, nakon ove objave oni koji vjeruju u HAARP-ovo zaprašivanje nisu se dali smesti.

Iz tog razloga, admini su se nastavili zabavljati pa u jednom od posljednjih postova stoji:

Tekst se nastavlja ispod oglasa

"====VAŽNA OBAVIJEST====

Stranica nam je bila hakirana od strane masonskog plačeničkog lobija u sklopu obmanjivanja javnosti!

Nismo je prodali niti ćemo je ikada prodati!! Stranica ostaje do daljnjega!!!

Hvala facebooku na suradnji i na povratku stranice!

Stay tuned!!", a potom i:

"====VAŽNA OBAVIJEST==== Vi koji ste lajkali prethodni post da je stranica hakirana, ste vrhunske naivčine!".